Diari Oficial de la Generalitat Valenciana


Sumari del DOGV 4720, del 26-03-2004 (2004/2977)

RESOLUCIÓ de 16 de març de 2004, del director territorial de Cultura, Educació i Esport d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2004-2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4720

Data del DOGV
:   26-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2977


Data del document
:   16-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Alacant
    * alumne
    * alumnat
    * ensenyament públic
    * accés a l'educació

RESOLUCIÓ de 16 de març de 2004, del director territorial de Cultura, Educació i Esport d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2004-2005. [2004/X2977]
  
El Decret 27/1998, de 10 de març (DOGV del 26 de març), del Govern Valencià, modificat pel Decret 87/2001, de 24 d'abril (DOGV del 30 d'abril), regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha sigut determinat per l'Orde de 3 d'abril de 1998 (DOGV del 8 d'abril), de la Conselleria de Cultura, Educació i Ciència, modificada per l'Orde de 5 de març de 1999 (DOGV del 22 de març) i per l'Orde de 2 de maig de 2001 (DOGV del 8 de maig).
  
L'apartat quart de l'esmentada Orde encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés.
  
Cal, per tant, establir per al curs 2004/2005, en l'àmbit de la província d'Alacant, el calendari d'admissió de l'alumnat en els centres finançats amb fons públics dels nivells que en aquesta resolució se citen, i els terminis màxims de desenvolupament.
  
Conseqüentment, i en virtut de les facultats que tinc conferides, resolc:
  
Primer
  
L'admissió de l'alumnat, per al curs 2004/2005, en els centres d'Educació Infantil i Primària sostinguts amb fons públics de la província d'Alacant i que imparteixen ensenyaments d'Educació Infantil, Preescolar, Educació Primària i primer i segon cursos d'Educació Secundària Obligatòria impartits transitòriament en centres de primària, es produirà d'acord amb el calendari que apareix en l'annex I de la present Resolució.
  
Segon
  
L'admissió de l'alumnat, per al curs 2004/2005, en els centres d'Educació Secundària sostinguts amb fons públics de la província d'Alacant i que imparteixen ensenyaments d'Educació Secundària Obligatòria, Batxillerat i Formació Professional específica de grau mitjà, es produirà d'acord amb el calendari que apareix en l'annex II de la present Resolució.
  
Tercer
  
L'alumnat que necessite ser escolaritzat, una vegada finalitzat el procés ordinari de matriculació, seguirà el procediment establit en l'apartat trenta-set, 2, de l'Orde de 3 d'abril de 1998.
  
Quart
  
L'escolarització d'alumnes amb necessitats educatives especials es regirà per l'Orde d'11 de novembre de 1994 (DOGV de 18.01.95), de la Conselleria d'Educació i Ciència, i les previsions que estableixen tant el Decret 27/1998, del Govern Valencià, sobre admissió de l'alumnat en els centres docents, com l'Orde de 3 d'abril de 1998, en els seus apartats sisé, 3, K) i vint-i-tres, 2.
  
Igualment, s'apliquen les «Instruccions de la Direcció General de Centres Docents en relació amb el procés d'escolarització de l'alumnat amb necessitats educatives especials i del que procedeix de compensació educativa?, de data 15 d'abril de 2002.
  
Cinqué
  
A l'efecte de valorar les rendes anuals de la unitat familiar, l'import a considerar serà de 6.190'80 €, fixat com a salari interprofessional, per a l'any 2002, pel Reial Decret 1466/2001 de 27 de desembre (BOE núm. 311 de 28.12.01).
  
Sisé
  
Els directors donaran la difusió corresponent a aquest calendari, tot incloent la seua publicació en el tauler d'anuncis del centre, i adoptaran les mesures perquè els alumnes i els seus pares o tutors queden informats dels procediments que els afecten.
  
Alacant, 16 de març de 2004.- El director territorial: Juan Espinar Alberca.
  
ANNEX I
  
Calendari d'admissió d'alumnes
  
Centres d'educació infantil i primària
  
sostinguts amb fons públics
  
Aquest procés d'admissió afecta les ensenyances d'Educació Infantil, Preescolar, Educació Primària i primer i segon cursos d'Educació Secundària Obligatòria impartits transitòriament en centres de primària, i s'organitzarà en les fases que s'indiquen a continuació, amb subjecció al calendari següent de l'any 2004:
  
I. Actuacions prèvies al procés d'admissió
  
1. Confirmació de plaça en els supòsits previstos en l'apartat segon, punt 4, i apartat onze, punt 2, de l'Orde de 3 d'abril de 1998, de la Conselleria de Cultura, Educació i Ciència, modificada per l'Orde de 2 de maig de 2001:
  
Del 20 al 23 d'abril, ambdós inclosos
  
2. Constitució de les comissions municipals, de districte i sectorials d'escolarització:
  
Fins al 20 d'abril, inclusivament.
  
3. Publicació de les àrees d'influència i limítrofs:
  
Fins al 27 d'abril, inclusivament.
  
4. Publicació de vacants per al procés d'admissió d'alumnes i determinació de centres receptors:
  
Fins al 27 d'abril, inclusivament.
  
II. Admissió d'alumnes
  
1. Presentació de les sol·licituds d'admissió i de la documentació corresponent:
  
Del 28 d'abril al 7 de maig, ambdós inclosos.
  
2. Selecció de sol·licitants:
  
Del 10 al 31 de maig, ambdós inclosos, per a les actuacions següents:
  
- Baremació de sol·licituds.
  
- Elaboració de llistes provisionals d'alumnes admesos i no admesos, i tramesa a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar els llistats provisionals d'alumnes.
  
- Adjudicació de plaça als alumnes que no l'hagen obtinguda en el primer centre sol·licitat.
  
- Publicació de les llistes provisionals de l'alumnat admés i no admés per part de cada centre: el 31 de maig
  
3. Reclamacions davant l'òrgan competent de centre per al procés d'admissió d'alumnes:
  
De l'1 al 3 de juny, ambdós inclosos.
  
4. Publicació de les llistes definitives de l'alumnat admés i no admés:
  
El 4 de juny, sense perjuí de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 7 al 10 de juny, ambdós inclosos.
  
6. Resolució de les reclamacions de part de la comissió d'escolarització, en el procés d'admissió d'alumnes en centres públics:
  
De l'11 al 16 de juny, ambdós inclosos.
  
7. Formalització de la matrícula en els centres:
  
Del 17 al 28 de juny, ambdós inclosos.
  
8. Adjudicació de vacants no ocupades en el termini de la matriculació:
  
Del 29 de juny al 2 de juliol
  
Les vacants que no es cobrisquen, per aplicació de l'article 23 del Decret 27/1998, s'oferiran als alumnes no admesos, segons l'orde de puntuació obtinguda.
  
10. Recurs ordinari davant el director territorial de Cultura, Educació i Esport, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En els centres privats sostinguts amb fons públics, els interessats podran formular denúncia davant la Direcció Territorial de Cultura, Educació i Esport.
  
11. Tramitació de vacants en finalitzar el procés:
  
Fins al 10 de juliol:
  
- Tramesa de les dades d'escolarització (unitats, alumnes, vacants) a la comissió d'escolarització de part dels centres docents.
  
- Trasllat per les comissions d'escolarització de l'annex XIV de l'Orde de 03.04.98 A la Direcció Territorial de Cultura, Edcuació i Esport (Servei d'Inspecció Educativa).
  
ANNEX II
  
Calendari d'admissió d'alumnes
  
Centres d'educació secundària sostinguts amb fons públics
  
Aquest procés d'admissió afecta les ensenyances d'Educació Secundària Obligatòria impartides en centres de secundària, Batxillerat i Formació Professional específica de grau mitjà, i s'organitzarà en les fases que s'indiquen a continuació, amb subjecció al calendari següent de l'any 2004:
  
I. Actuacions prèvies al procés d'admissió
  
1. Confirmació de plaça per a assignació d'un lloc escolar en centres d'educació secundària afectats per l'adscripció de centres d'educació primària, segons els supòsits previstos en els apartats segon i onze de l'Orde de 3 d'abril de 1998, modificada per l'Orde de 2 de maig de 2001. Aquesta confirmació és vàlida per a l'adjudicació de plaça conseqüent amb els resultats de l'avaluació de juny o de setembre:
  
1.1 Presentació de la sol·licitud de confirmació de plaça en el centre de primària on l'alumne cursa l'ensenyança actualment:
  
Del 20 al 30 d'abril.
  
1.2 Publicació de llistes per a l'assignació de lloc escolar en centres de secundària:
  
El 4 de maig.
  
Cada centre adscrit publicarà, en el tauler d'anuncis, la llista dels alumnes propis que han fet ús del dret de confirmació de plaça i, de la mateixa forma, l'institut o centre d'adscripció farà públiques les llistes dels alumnes procedents del centre o centres adscrits, als quals s'assigna lloc escolar.
  
Els centres que es troben en la situació prevista en l'apartat segon, punt 5 de la citada Orde de 2 de maig de 2001, obriran un període de reclamació a la llista publicada el 4 de maig, de tres dies hàbils i, una vegada resoltes les reclamacions, si n'hi ha, es farà pública la llista definitiva, el dia 7 d'abril.
  
1.3 Tramesa de la documentació acadèmica i personal dels alumnes de part dels centres d'origen als d'adscripció:
  
- Del 23 al 30 de juny, per a alumnes que promocionen en l'avaluació de juny
  
- El 6 i 7 de setembre, per a alumnes que complisquen la condició de promoció en l'avaluació de setembre
  
1.4 Formalització de la situació acadèmica dels alumnes (optativitat, assignatura de Societat, Cultura i Religió confessional, idioma?) en els centres de secundària:
  
- Del 23 al 30 de juny, per a alumnes que complisquen la condició de promoció en l'avaluació de juny
  
- El 6 i 7 de setembre, per a alumnes que complisquen la condició de promoció en l'avaluació de setembre
  
2. Constitució de les comissions municipals i sectorials d'escolarització:
  
Fins al 10 de maig, inclusivament.
  
3. Publicació de les àrees d'influència i limítrofs:
  
Fins al 21 de maig, inclusivament.
  
4. Publicació de vacants per al procés d'admissió d'alumnes i determinació dels centres receptors.
  
Fins al 21 de maig, inclusivament.
  
II. Admissió d'alumnes
  
1. Presentació de les sol·licituds d'admissió i de la documentació corresponent, per a ESO, Batxillerat i Cicles Formatius de Grau Mitjà:
  
Del 24 de maig al 4 de juny, ambdós inclosos.
  
Aquesta petició mantindrà la seua vigència per a l'adjudicació de plaça conseqüent, amb els resultats de l'avaluació de juny o de setembre.
  
2. Selecció de sol·licitants:
  
Del 7 de juny al 7 de juliol, ambdós inclosos, per a les actuacions següents:
  
- Baremació de sol·licituds
  
- Entrega del certificat justificatiu de les condicions acadèmiques per a cursar els estudis postobligatoris sol·licitats (certificat d'obtenció del Graduat en Educació Secundària i certificat de l'Àrea Plàstica i Visual, si es pretén accedir al Batxillerat d'Arts): entre el 15 i 18 de juny, ambdós inclosos.
  
- Entrega del certificat de situació acadèmica justificatiu de les condicions acadèmiques per a cursar els estudis d'Educació Secundària Obligatòria sol·licitats: entre el 21 i 23 de juny, ambdós inclosos.
  
- Elaboració de llistes provisionals d'alumnes admesos i no admesos, i tramesa a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar els llistats provisionals d'alumnes.
  
- Comunicació de les dades relatives a les peticions d'admissió de Batxillerat i Cicles Formatius de Grau Mitjà, una vegada depurades amb el requisit acadèmic, per part dels instituts, a la Inspecció Educativa: el 21 de juny.
  
- Adjudicació de plaça als alumnes que no l'hagen obtinguda en el primer centre sol·licitat.
  
- Publicació de les llistes provisionals de l'alumnat admés i no admés per part de cada centre: el 7 de juliol.
  
3. Reclamacions davant l'òrgan competent de centre per al procés d'admissió d'alumnes:
  
Del 8 al 12 de juliol, ambdós inclosos.
  
4. Publicació de les llistes definitives de l'alumnat admés i no admés:
  
El 13 de juliol, sense perjuí de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 14 al 17 de juliol, ambdós inclosos.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 16 al 21 de juliol, ambdós inclosos.
  
7. Formalització de la matrícula en els centres:
  
Del 22 al 28 de juliol, ambdós inclosos
  
L'alumnat de Batxillerat i Formació Professional del propi centre no subjecte al procés d'admissió, que en l'avaluació final de juny estiga en condicions acadèmiques de promocionar al curs següent, formalitzarà la seua matrícula en el termini que, a tal efecte, determine cada centre.
  
Igualment, els alumnes d'ESO del propi centre no subjectes al procés d'admissió, que en l'avaluació final de juny estiguen en condicions acadèmiques de promocionar al curs següent, formalitzarà la seua situació acadèmica en el termini que, a tal efecte, determine cada centre.
  
8. Adjudicació de vacants no ocupades en el termini de la matriculació:
  
El 29 i 30 de juliol
  
Les vacants que no es cobrisquen, per aplicació de l'article 23 del Decret 27/1998, s'oferiran als alumnes no admesos, segons l'orde de puntuació obtinguda.
  
9. Recurs ordinari davant el director territorial de Cultura, Educació i Esport, en el procés d'admissió d'alumnes en centres públics:
  
Un mes, comptador des de la recepció de l'acord adoptat per la comissió d'escolarització.
  
En els centres privats sostinguts amb fons públics, els interessats podran formular denúncia davant la Direcció Territorial de Cultura, Educació i Esport.
  
10. Tramitació de vacants a la Inspecció, una vegada conclosa la matriculació d'aquest període:
  
El 30 de juliol
  
11. Culminació del procés d'admissió per a alumnes d'Educació Secundària Obligatòria subjectes a l'avaluació extraordinària de setembre que no van aconseguir la condició de promoció al juny:
  
11.1 Proves extraordinàries i avaluació:
  
De l'1 al 3 de setembre, ambdós inclosos
  
11.2 Entrega del certificat de situació acadèmica justificatiu de les condicions acadèmiques per a cursar els estudis d'Educació Secundària Obligatòria sol·licitats:
  
El 6 i 7 de setembre
  
11.3 Actualització de les llistes d'admesos i no admesos, mitjançant l'adjudicació de plaça als alumnes pendents de l'assignació anterior que compten amb la condició de promoció, en els centres sol·licitats en primera o altres opcions i publicació d'aquestes amb caràcter provisional:
  
El 10 de setembre
  
11.4.Reclamació davant l'òrgan competent de centre per al procés d'admissió d'alumnes:
  
Del 10 al 13 de setembre, ambdós inclosos
  
11.5 Publicació de les llistes definitives de l'alumnat admés i no admés:
  
El 14 de setembre
  
Els interessats tindran dret a presentar reclamació, davant la comissió d'escolarització, en els quatre dies següents a la publicació de les llistes definitives i, posteriorment, recurs ordinari, davant el director territorial de Cultura, Educació i Esport, en el termini d'un mes.
  
11.6 Formalització de la matrícula en els centres:
  
El 14 i 15 de setembre
  
Aquells alumnes que han sol·licitat plaça en un centre per a un determinat curs i no hi promocionen, podran obtindre plaça en el curs anterior d'aqueix centre, si hi ha vacants.
  
11.7 Tramitació de vacants en finalitzar el procés:
  
Fins al 20 de setembre:
  
- Tramesa de les dades d'escolarització (grups, alumnes, vacants) a la comissió d'escolarització per part dels centres docents.
  
- Trasllat per les comissions d'escolarització de l'annex XIV de l'Orde de 03.04.98 a la Direcció Territorial de Cultura, Educació i Esport (Servei d'Inspecció Educativa).
  
III. Calendari que regula el procés extraordinari d'admissió d'alumnes per a Batxillerat i Cicles Formatius de Grau Mitjà
  
1. Publicació de les resultes de juliol com a vacants disponibles per a aquest procés:
  
1 de setembre
  
2. Proves extraordinàries de setembre i avaluació:
  
De l'1 al 3 de setembre, ambdós inclosos
  
3. Presentació de sol·licituds (s'entén que les sol·licituds que no obtenen places en el procés ordinari, segueixen vigents. Aquells alumnes que formulen nova sol·licitud, hauran de comunicar la renúncia expressa a la primera en el centre en què va ser presentada; d'una altra manera es considerarà que s'ha incorregut en duplicitat, amb els efectes previstos en l'apartat catorze de l'Orde de 3 d'abril de 1998):
  
De l'1 al 7 de setembre, ambdós inclosos
  
4. Entrega del certificat justificatiu de les condicions acadèmiques per a cursar els estudis postobligatoris sol·licitats o presentació del llibre d'escolaritat de l'ensenyança bàsica:
  
El 6 i 7 de setembre
  
5. Actualització de vacants, després dels ajusts ocasionats per la promoció i repetició d'alumnes, com a conseqüència de les avaluacions extraordinàries:
  
El 7 de setembre
  
6. Selecció de sol·licitants:
  
Del 7 al 10 de setembre, ambdós inclosos, per a les actuacions següents:
  
- Baremació de noves sol·licituds.
  
- Elaboració de llistes provisionals.
  
- Adjudicació de plaça als alumnes que no l'han obtingut en el primer centre sol·licitat.
  
- Publicació de les llistes provisionals d'alumnes admesos i no admesos per part de cada centre: el 10 de setembre
  
7. Reclamació, davant l'òrgan competent de centre per al procés d'admissió d'alumnes:
  
Del 10 al 13 de setembre, ambdós inclosos
  
8. Publicació de les llistes definitives de l'alumnat admés i no admés:
  
El 14 de setembre
  
Els interessats tindran dret a presentar reclamació, davant la comissió d'escolarització, en els quatre dies següents a la publicació de les llistes definitives i, posteriorment, recurs ordinari, davant el director territorial de Cultura, Educació i Esport, en el termini d'un mes.
  
9. Formalització de la matrícula en els centres:
  
El 14 i 15 de setembre
  
L'alumnat de Batxillerat i Formació Professional del propi centre no subjecte al procés d'admissió, i afectat per l'avaluació extraordinària de setembre, formalitzarà la seua matrícula en aquest mes, en el termini que, a tal efecte, determine cada centre.
  
10. Tramitació de vacants en finalitzar el procés:
  
Fins al 20 de setembre:
  
- Tramesa de les dades d'escolarització (grups, alumnes, vacants) a la comissió d'escolarització de part dels centres docents.
  
- Trasllat per les comissions d'escolarització de l'annex XV de l'Orde de 03.04.98 a la Direcció Territorial de Cultura, Educació i Esport (Servei d'Inspecció Educativa).
  
IV. Adjudicació de places en els Programes d'Iniciació Professional.
  
1. Presentació de sol·licituds:
  
- Del 24 de maig al 4 de juny, ambdós inclosos
  
- De l'1 al 7 de setembre, ambdós inclosos
  
2. Entrega del certificat de situació acadèmica justificatiu que es compleixen les condicions per a cursar aquests estudis:
  
El 6 i 7 de setembre
  
3. Selecció de sol·licitants:
  
Del 7 al 10 de setembre, ambdós inclosos, per a les actuacions següents:
  
- Baremació de noves sol·licituds.
  
- Elaboració de llistes provisionals.
  
- Adjudicació de plaça als alumnes que no l'han obtingut en el primer centre sol·licitat.
  
- Publicació de les llistes provisionals d'alumnes admesos i no admesos per part de cada centre: el 10 de setembre
  
4. Reclamació, davant l'òrgan competent de centre per al procés d'admissió d'alumnes:
  
Del 10 al 13 de setembre, ambdós inclosos
  
5. Publicació de les llistes definitives de l'alumnat admés i no admés:
  
El 14 de setembre
  
Els interessats tindran dret a presentar reclamació, davant la comissió d'escolarització, en els quatre dies següents a la publicació de les llistes definitives i, posteriorment, recurs ordinari (o denúncia, segons corresponga), davant el director territorial de Cultura, Educació i Esport, en el termini d'un mes.
  
6. Formalització de la matrícula en els centres:
  
El 14 i 15 de setembre
  
7. Tramitació de vacants en finalitzar el procés:
  
Fins al 20 de setembre:
  
- Tramesa de les dades d'escolarització (grups, alumnes, vacants) a la comissió d'escolarització de part dels centres docents.